Foto: KUN.UZ O‘zbekiston bo‘ylab oliy o‘quv yurtlariga kirish imtihonlari davom etmoqda. Axborot va ommaviy kommunikatsiyalar agentligida bo‘lib o‘tgan brifingda navbatdagi kungi test natijalari e’lon qilindi. Ma’lumotlarga ko‘ra, bu yilgi test imtihonlarida yosh cheklovi bekor qilingani sabab, nuroniylar ham talaba bo‘lish umidida oliy o‘quv yurtlariga hujjat topshirishgan. DTM taqdim etgan ma’lumotlarga qaraganda, 25 yoshdan kichik abituriyentlar — 862 977 nafar; 25-30 yosh oralig‘ida — 103 276 nafar; 40-50 yoshlilar — 14 014 ta; 50 yoshdan kattalar — 672 nafarni tashkil etadi. Bundan oldin, DTM tomonidan texnik xatoga yo‘l qo‘yilgan test savoli uchun maksimal ball berilishi xabar qilingandi.